cimer

**HÉVÍZ VÁROS POLGÁRMESTERE**

8380 Hévíz, Kossuth Lajos u. 1.

Tel: 83/500-812 Fax: 500-814

e-mail: [kabinet@hevizph.hu](mailto:kabinet@hevizph.hu)

Iktatószám: HIV/930-1/2025.

Napirend sorszáma:

**Előterjesztés**

**Hévíz Város Önkormányzat Képviselő-testület**

**2025. január 16-ai rendkívüli nyilvános ülésre**

**Tárgy:** Hévízi Televíziós Nonprofit Korlátolt Felelősségű Tárasaság felügyelőbizottsági tagjának visszahívása és új tag választása, valamint Alapító Okirat módosítása

**Az előterjesztő:** Naszádos Péter polgármester

**Készítette:** dr. Keserű Klaudia jogász

**Megtárgyalta:** Pénzügyi, Városfejlesztési és Ügyrendi Bizottság

**Törvényességi szempontból ellenőrizte:** dr. Tüske Róbert jegyző

Naszádos Péter

polgármester

**1.**

**Tárgy és tényállás ismertetése**

Tisztelt Képviselő-testület!

A Hévízi Televíziós Nonprofit Kft. alapítója Hévíz Város Önkormányzat, ezért az alapítói jogokat a Képviselő-testület gyakorolja.

A felügyelőbizottság a jogi személyek tulajdonosi ellenőrzésének egyik legfőbb eszköze. A tulajdonosok felügyelőbizottság létrehozásával ellenőrizhetik a jogi személy törvényes és gazdaságos működését, így legfőképpen az ügyvezetés ténykedéseit. Azaz a tulajdonosok a felügyelőbizottságon keresztül tarthatják szemmel legkézenfekvőbben az ügyvezetést. A köztulajdonban álló gazdasági társaságok takarékosabb működéséről szóló 2009. évi CXXII. törvény 4. § (1) bekezdése úgy rendelkezik általánosságban, hogy a köztulajdonban álló gazdasági társaságnál felügyelőbizottság létrehozása kötelező. A Hévízi Televíziós NKft-t illetően tehát kötelező felügyelő bizottság választása. A felügyelőbizottság három tagból áll. A felügyelő bizottság tagjainak a Képviselő-testület a 137/2023. (VIII. 31.) számú határozatával Góth Imre Árpádot, a 142/2024. (X. 14.) számú határozatával pedig Molnár Mártát és Szabó Adriennt választotta meg 2028. augusztus 31-ig.

Ezúton javaslom Szabó Adrienn felügyelő bizottsági tag visszahívását, és helyette Szintén László megválasztását 2028. augusztus 31-ig. Szintén László előzetesen nyilatkozott, hogy, mint fb tag megbízási díjat nem kíván felvenni.

Ennek átvezetése az alapító okiraton, illetve az illetékes cégbíróságon kötelező. Az eljáráshoz szükséges, módosításokat tartalmazó iratokat dr. Fonnyadt Benedek ügyvéd készítette elő és nyújtja be a cégbírósághoz, tekintettel az ügyintézés folyamatosságának fenntartására. Az Alapító okirat jelen előterjesztés mellékletét képezi.

Tisztelt Képviselő-testület!

Kérem a Tisztelt Képviselő-testületet az előterjesztés, és ezáltal a módosított alapító okirat elfogadására, jóváhagyására.

A döntés minősített szótöbbséget igényel.

**2.**

1. **Határozati javaslat**

(amely a Hévízi Televíziós Szolgáltató Nonprofit Kft. …. /2025. (I. 30.) számú alapítói határozatának minősül)

1. Hévíz Város Önkormányzatának Képviselő-testülete, mint alapító a Hévízi Televíziós Szolgáltató Nonprofit Korlátolt Felelősségű Társaság (Székhely cím: 8380 Hévíz, Széchenyi utca 29., cégjegyzékszám: 20 09, 065266 adószám: 12785948-2-20) felügyelőbizottsági tagjai közül Szabó Adrienn tagot 2025. január 15-ei hatállyal visszahívja.
2. A Képviselő-testület alapítói jogkörben eljárva felügyelőbizottsági tagjának 2025. január 16-tó 2028. augusztus 31-ig

Szintén László (an: …………, lakhely: ……………) megválasztja.

1. A Képviselő-testület, mint alapító felkéri az ügyvezetőt, hogy a felügyelőbizottság megbízásából következő intézkedéseket tegye meg, a megbízási szerződést kösse meg, egyben felkéri a felügyelőbizottság tagjait az elnök megválasztására.
2. A Képviselő-testület felhatalmazza polgármestert, hogy alapító Hévíz Város Önkormányzat képviseletében szükséges nyilatkozatokat tegye meg, az okiratokat írja alá.
3. A Képviselő-testület felkéri a felügyelőbizottság tagjait, hogy a cégnyilvánosságról, a bírósági cégeljárásról és a végelszámolásról szóló 2006. évi V. törvény 1. sz. mellékletének I.7.*a)* pontja szerint a tisztség elfogadásáról szóló, az összeférhetetlenségre is kiterjedő nyilatkozatukat tegyék meg.

Felelős: Naszádos Péter polgármester

Fegyverneki Levente ügyvezető

Határidő: 2025. január 31.

1. **Határozati javaslat**

(amely a Hévízi Televíziós Szolgáltató Nonprofit Kft. …. /2025. (I. 30.) számú alapítói határozatának minősül)

1. Hévíz Város Önkormányzatának Képviselő-testülete, mint alapító a Hévízi Televíziós Szolgáltató Nonprofit Korlátolt Felelősségű Társaság (Székhely cím: 8380 Hévíz, Széchenyi utca 29., cégjegyzékszám: 20 09, 065266 adószám: 12785948-2-20) alapító okiratának módosítását az 1. melléklet szerint jóváhagyja.
2. A Képviselő-testület felkéri a Hévízi Televíziós Szolgáltató Nonprofit Korlátolt Felelősségű Társaság ügyvezetőjét, hogy a társaság alapító okiratának módosításával kapcsolatos intézkedéseket tegye meg.

Felelős: Fegyverneki Levente ügyvezető

Határidő: 2025. január 31.

**5.**

**Felülvizsgálatok- egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| dr. Keserű Klaudia | jogász |  |  |
| Szintén László | pénzügyi ellenőrzés |  |  |
| dr. Tüske Róbert | jegyző  törvényességi felülvizsgálat |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
| Fegyverneki Levente | Hévízi TV NKft. ügyvezető |  |  |